Ansøgning om kommunegaranti for lån i KommuneKredit fra Hammel 
Fjernvarme A.m.b.a. 
Sagsfremstilling 
4.                   Ansøgning om kommunegaranti for lån i KommuneKredit fra Hammel 
Fjernvarme A.m.b.a. - Åbent 
  
  
SAGENS INDHOLD 
Byrådet skal i denne sag tage stilling til ansøgning fra [adresse]. om kommunegaranti til 
optagelse af et lån på 4,2 mio. kr. 
  
Lånet skal finansiere en naturgaskedel til spids- og reservelastproduktion, ny kedelbygning, skorsten og 
naturgasstikledning. 
  
VURDERING 
Varmeforsyningsloven giver kommuner hjemmel til at give garanti for lån optaget af varmeværker. I henhold til 
lånebekendtgørelsen henregnes lånet til kommunens låntagning. Da der er automatisk låneadgang til den nævnte 
investering, kan Favrskov Kommune stille den ansøgte kommunegaranti uden fradrag i kommunens låneramme og 
uden deponering. 
  
Byrådet besluttede i oktober 2015, at der ved garantistillelse for forsyningsvirksomheder opkræves en årlig 
garantiprovision med den tilføjelse, at den årlige garantiprovision nedsættes, hvis en kommende afklaring af 
lovgrundlaget giver mulighed for at opkræve en lavere provision.  
  
Job og Økonomi har gennemgået det konkrete anlægsprojekt, [adresse] regnskaber og budget, 
Energitilsynets prisstatistikker for sammenligning af priser med værker i området og på landsplan, og udviklingen af 
[adresse] priser de seneste år. Det vurderes på baggrund heraf, at kommunens risiko ved at give 
garantien til [adresse] er lav. 
  
Job og Økonomi vurderer på den baggrund, at den årlige garantiprovision, der opkræves i forbindelse med 
kommunegarantien på 4,2 mio. kr., bør udgøre 0,40 % af restgælden på lånet ultimo regnskabsåret. 
  
Investeringen forventes ikke at medføre en takststigning.  
 
Byråd 
26. januar 2016 
Sagsnr. 710-2015-
64284 
Dok.nr. 710-2016-
18495 
Sagsbehandler 
DPJBOJ 
  
Tidl. politisk behandling 
  
Forventet sagsgang 
ØK, BY 
Lovgrundlag 
Bek. om kommunernes låntagning og 
meddelelse af garantier m.v., 
Varmeforsyningsloven og EU´s statsstøtteregler  
  
Projektet vedrørende etableringen af naturgaskedel til spids- og reservelastproduktion blev godkendt på møde i 
Teknik- og Miljøudvalget 13. august 2015. Favrskov Kommunes godkendelse af projektforslaget er betinget af: 
  
l At naturgaskedlen maksimalt anvendes 1.000 timer om året, dog med mulighed for at søge dispensation ved 
force majeure  
l At godkendelsen af projektforslaget bortfalder, hvis gennemførelsen af projektet ikke er påbegyndt senest 3 år 
efter godkendelsen  
  
Favrskov Kommune har 17. september 2015 meddelt byggetilladelse til ny kedelbygning og skorsten. Tilladelsen er 
givet på betingelse af, at arbejdet i øvrigt udføres i overensstemmelse med de oplysninger, der er givet i 
ansøgningen. 
  
Herudover har Miljøstyrelsen 12. august 2015 godkendt naturgaskedlen samt etablering af 30 m høj skorsten. 
  
ØKONOMI 
Hammel Fjernvarme har indhentet tilbud fra KommuneKredit på lånet. Der ønskes optaget et fastforrentet aftalelån 
med løbetid på 20 år. Renten udgjorde på tidspunktet for tilbuddet 1,85 % p.a. 
  
[adresse] påtager sig en garantiforpligtelse for lånet på 4,2 mio. kr. 
  
INDSTILLING 
Direktøren for Job og Økonomi indstiller til Byrådet: 
  
1. At ansøgningen fra [adresse] A.m.b.a. godkendes idet Favrskov Kommune stiller kommunegaranti for 
et 20-årigt fastforrentet lån på 4,2 mio. kr. optaget i KommuneKredit. 
2. At der opkræves en årlig garantiprovision af restgælden ultimo regnskabsåret på 0,4 %. 
3. At den årlige garantiprovision vedrørende lånet nedsættes, hvis en kommende afklaring af lovgrundlaget giver 
mulighed for at opkræve en lavere provision.   
  
BESLUTNING 
  
Økonomiudvalget, 18. januar 2016: 
Fraværende: Søren Lauritsen 
  
Indstilles godkendt. 
  
Bilag 
  
  
  
  
Byråd, 26. januar 2016: 
Fraværende: Nikolaj Carlsen 
  
Godkendt. 
Ansøgning om kommunegaranti fra Hammel 
Fjernvarme 19.11.15 
710-2015-344949 
